ΓΡΑΠΤΗ ΕΡΩΤΗΣΗ E-1978/96 υποβολή: Freddy Blak (PSE) προς την Επιτροπή (17 Ιουλίου 1996)

Θέμα: To Aids είναι η συχνότερη αιτία θανάτου

Το Aids είναι στην Κοπεγχάγη η συχνότερη αιτία θανάτου μεταξύ των νέων ανδρών και ο δήμος έχει τελευταία προβλήματα λόγω της οικονομικής πίεσης που δέχεται.

Η ενημέρωση και η πληροφόρηση έχουν πολύ μεγάλη σημασία στον αγώνα κατά της θανατηφόρου αρρώστιας. Γι' αυτό το λόγο ζητείται από την Επιτροπή να διευκρινίσει ποιές πρωτοβουλίες ενημέρωσης και πληροφόρησης έχει υποστηρίξει στα κράτη μέλη.

Απάντηση του κ. Flynn εξ ονόματος της Επιτροπής (10 Σεπτεμβρίου 1996)

Το Συμβούλιο και οι υπουργοί υγείας των κρατών μελών ενέκριναν στις 4 Ιουνίου 1991 ένα πρόγραμμα δράσης 1991-1993, στο πλαίσιο του προγράμματος «Η Ευρώπη κατά του AIDS» ((Απόφαση αριθ. 91/317/ΕΟΚ, ΕΕ L 175 της 4.7.1993. )). Η ισχύς του εν λόγω προγράμματος δράσης παρατάθηκε κατόπιν έως το τέλος του 1995 με απόφαση του Κοινοβουλίου και του Συμβουλίου ((Απόφαση αριθ. 1729/95/ΕΚ, ΕΕ L 168 της 18.7.1995. )).

Στο θέμα αυτό προβλέφθηκαν μέτρα που εγγράφονται στο πλαίσιο της αγωγής σε θέματα υγείας και της πληροφόρησης των νέων όσον αφορά το AIDS, των οποίων την εκτέλεση μπορεί να ελέγξει ο αξιότιμος βουλευτής στις διάφορες εκθέσεις που υπέβαλε η Επιτροπή στο Συμβούλιο, δηλ: την έκθεση σχετικά με τις δραστηριότητες που ανελήφθησαν το 1991 και 1992 ((COM(93) 42 τελικό. )), την έκθεση για το 1993 ((COM(94)525 τελικό. )) και την έκθεση για το 1994 ((COM(95)521 τελικό. )). Η έκθεση όσον αφορά την εφαρμογή το 1995 είναι υπό δημοσίευση.

Εκτιμώντας ότι έπρεπε να διατηρηθούν και να αναπτυχθύν οι προσπάθειες που κατεβλήθησαν κατά τη διάρκεια των προηγούμενων προγραμμάτων δράσης, και ότι, για να μειωθεί η διάδοση του AIDS έχουν πρωταρχική σημασία οι ενέργειες για την πληροφόρηση του ευρύτερου κοινού, η αγωγή σε θέματα υγεία και η πληροφόρηση των παιδιών και των νέων σε ένα σφαιρικό πλαίσιο πληροφόρησης όσον αφορά την υγιεινή και τη σεξουαλικότητα, και η αγωγή σε θέματα υγείας 7 το Κοινοβούλιο και το Συμβούλιο ενέκριναν στις 29 Μαρτίου 1996 κοινοτικό πρόγραμμα δράσης σχετικά με την πρόληψη του AIDS και άλλων μεταδοτικών ασθενειών (1996-2000) ((Απόφαση αριθ. 647/96/ΕΚ, ΕΕ L 95 της 16.4.1996. )), το οποίο προβλέπει ορισμένα μέτρα για την πρόληψη της μετάδοσης του ιού HIV και ορισμένων άλλων μεταδοτικών ασθενειών, με σκοπό, μεταξύ άλλων, την ευαισθητοποίηση και τη βελτίωση της πληροφόρησης και της αγωγής των νέων.

Στο πλαίσιο αυτό η Επιτροπή, σε συμφωνία με την προβλεφθείσα να την βοηθήσει επιτροπή, μπορεί να υποστηρίξει σχέδια, τα οποία ανταποκρίνονται στους στόχους του προγράμματος και ιδιατέρως τη βελτίωση της πληροφόρησης και της αγωγής του κοινού, και τα οποία δημιουργούν κοινοτική προστιθέμενη αξία.

Η Επιτροπή θα υποβάλει στο Κοινοβούλιο και στο Συμβούλιο ενδιάμεση έκθεση και τελική έκθεση μετά τη λήψη του παρόντος προγράμματος.

Η Επιτροπή παραπέμπει τον αξιότιμο βουλευτή στις εν λόγω εκθέσεις για τις λεπτομέρειες που αφορούν τις πρωτοβουλίες όσον αφορά την αγωγή και την πληροφόρηση σχετικά με το AIDS που έχουν ήδη υποστηριχθεί από την Επιτροπή στα κράτη μέλη κατά τη διάρκεια της περιόδου 1991-1995, και οι οποίες θα υποστηριχθούν στο μέλλον στο πλαίσιο του προγράμματος για την πρόληψη του AIDS και άλλων μεταδοτικών ασθενειών, που εγκρίθηκε στις 29 Μαρτίου 1996.